open-index/open-wikipedia-markdown huggingface dataset:
Westlake (Ohio)

**Westlake** on kaupunki Cuyahogan piirikunnassa, Ohion osavaltiossa, Yhdysvalloissa. Sen väkiluku oli vuoden  väestönlaskennassa 32 729. Westlake sijaitsee noin 19 kilometriä Clevelandin keskustasta. 

## Kuvia kaupungista

Tiedosto:Kmart Westlake, OH (9667371041).jpg|Westlaken Kmart 
Tiedosto:Westlake Library Entrance.jpg|Julkinen kirjasto.


## Lähteet
Pontchâteau

**Pontchâteau** on kunta läntisessä Ranskassa Loire-Atlantiquen departementissa Pays de la Loiren alueella.

## Urheilu
Pontchâteau on isännöinyt useasti cyclocross-kilpailuja. Coët-Rotzin metsässä on järjestetty Cyclocrossin maailmanmestaruuskilpailut vuosina 1989 ja 2004 sekä Euroopan-mestaruuskilpailut vuosina 2005 ja 2016. Lisäksi siellä on järjestetty useasti lajin Ranskan-mestaruuskilpailut sekä maailmancupin osakilpailuja.

## Aiheesta muualla

## Lähteet
The Good Witch’s Family

**The Good Witch’s Family** on vuonna 2011 julkaistu fantasiahenkinen koko perheen televisioelokuva. Sen on ohjannut Craig Pryce ja päärooleissa näyttelevät Catherine Bell ja Chris Potter.

Elokuva on *[[The Good Witch]]* -elokuvasarjan neljäs osa ja se esitettiin ensimmäisen kerran Yhdysvalloissa Hallmark Channelilla 29. lokakuuta 2011.

Matthew Knight sai Brandon Russellin roolista Young Artist -ehdokkuuden vuonna 2012.

## Juoni
Cassandra ja Jake totuttelevat avioelämään kunnen kadoksissa ollut sukulainen, Abigail saapuu kaupunkiin. Hyvin nopeasti Cassie huomaa saaneensa kilpailijan Abigailista, kun heidän näkemyksensä toisten auttamisesta johtavat erinlaisiin ihmissuhdesolmuihin. 

## Näyttelijät

## Tuotanto
*Good Witch* -elokuvasarjan hyvän menestyksen myötä neljättä elokuvaa kuvatessa Catherine Bell oli sopinut jo seuraavasta jatko-osasta.

## Vastaanotto
*The Good Witch’s Family* oli Hallmark Channelin parhaiten arvosteltu televisioelokuva vuonna 2011.

Elokuvalle myönteisen arvostelun kirjoittanut South Coast Today -lehden Kevin McDonough myönsi olevan lumoissaan *Good Witch* -elokuvista niiden rohkeuden takia. Radiotimes.comin arvostelija Sloan Freer antoi elokuvalle 2/5 tähteä.

## Lähteet

## Aiheesta muualla
* 
* 
* ''The Good Witch’s Family'' TVGuide.comissa
Tšehov (täsmennyssivu)

**Tšehov** tai **Tšehova** voi tarkoittaa seuraavia:

;Sukunimi
* Anton Tšehov (1860–1904), venäläinen kirjailija
* Mihail Tšehov (1891–1955), venäläinen näyttelijä ja ohjaaja
* Olga Tšehova (1897–1980), venäläis-saksalainen näyttelijä
* Viktor Tšehov (1901–1988), venäläinen kirjailija

;Maantiede
* Tšehov, kaupunki Moskovan alueella Venäjällä
Kaj Nyström

**Kaj Eric Gunnar Nyström** (12. huhtikuuta 1923 Helsinki – 19. kesäkuuta 2010) oli suomalainen arkkitehti. Hän oli naimisissa tekstiilitaiteilija Marjatta Metsovaaran kanssa vuosina 1948–1965.

Nyström valmistui diplomiarkkitehdiksi vuonna 1953 ja johti omaa arkkitehtitoimistoaan vuodesta 1955. Hän työskenteli myös Suomen Matto Oy:n toimitusjohtajana vuodesta 1959.

## Lähteet
Denise Ziegler

**Denise Ziegler** (s. 14. lokakuuta 1965 Luzern, Sveitsi) on sveitsiläissyntyinen Suomessa vuodesta 1990 lähtien asunut kuvataiteilija. Hänellä on takanaan taideopintoja Luzernissa Schule für Gestaltungissa vuodesta 1986 vuoteen 1990. Helsingissä hän opiskeli Taideyliopiston Kuvataideakatemiassa 1990–1991 ja Helsingin yliopistossa suomen kieltä ja kotimaista kirjallisuutta 1991-1995. Vuosina 1996–1997 hän opiskeli jälleen Kuvataideakatemiassa ja suoritti kuvataiteen maisterin tutkinnon. Ziegler käsitteli lopputyössään epigrammia. Vuosina 2002–2010 hän oli Kuvataideakatemian tohtorikoulutuksessa ja suoritti kuvataiteen tohtorin tutkinnon vuonna 2010. Tohtorintutkinnon opinnäytetyön nimi on *Poeettisen piirteistä. Kuvataiteilijan mimeettinen työskentelytapa*. Zieglerin taideteokset ovat jälkiä jostakin, joka on tapahtunut. Hän rakentaa arkiset tai huomaamattomat tilanteet uudelleen uuteen kontekstiin.

## Julkisia teoksia
* *[[Epigrammeja Helsingin kaupungin jalankulkijoille]]*, 1999, Helsinki.
* *Konsertto laaksolle*, 2001, Helsinki.
* *Ikkunaluukkubanderolli*, 2003, Olten, Sveitsi.
* *New landing*, 2008, Jyderup, Tanska
* *[[Kolme aitaa (ympäristöteos)|Kolme aitaa]]*, 2010, Helsinki.

### Valokuvia julkisista teoksista

Tiedosto:Ziegler Epigrammi 7.JPG|*[[Epigrammeja Helsingin kaupungin jalankulkijoille]]*, nro 7, 1999, Helsinki.
Tiedosto:Denise Ziegler Konsertto Laaksolle 2001.jpg|*Konsertto Laaksolle*, 2001, Helsinki.
Tiedosto:Denise Ziegler Kolme aitaa 2010 1.jpg|*[[Kolme aitaa (ympäristöteos)|Kolme aitaa]]*, 1/3, 2010, Helsinki.
Tiedosto:Denise Ziegler Kolme aitaa 2010 2.jpg|*Kolme aitaa*, 2/3, 2010, Helsinki.
Tiedosto:Denise Ziegler Kolme aitaa 2010 3.jpg|*Kolme aitaa*, 3/3, 2010, Helsinki.
Tiedosto:Denise Ziegler - Leinelän täplät 2013 - m.jpg|*Leinelän täplät*, 2013, Vantaa.


## Lähteet
Blain

**Blain** on kunta läntisessä Ranskassa Loire-Atlantiquen departementissa Pays de la Loiren alueella. Se sijaitsee Nantes-Brest kanavan varrella.

Kunnan nähtävyyksiä on keskiaikainen linna *Château de Blain*. Se on rakennettu alkujaan 1200-luvulla, mutta se rakennettiin uudelleen 1500-luvulla. Linna oli osa Bretagnen puolustusjärjestelmää, jonka muiden linnojen sijaintipaikat olivat Vitré, Fougères, Ancenis, Châteaubriant ja Clisson.

## Aiheesta muualla

## Lähteet
True Stories – tositarinoita Teksasista

**True Stories – tositarinoita Teksasista** (*True Stories*) on Talking Heads -yhtyeestä tunnetun David Byrnen ohjaama yhdysvaltalainen satiirinen komediaelokuva vuodelta 1986. Se julkaistiin samoihin aikoihin Talking Headsin samannimisen musiikkialbumin *[[True Stories]]* kanssa. David Byrne esittää elokuvan stetson-hattuista ”juontajaa", joka kiertelee avoautollaan kuvitteellisessa Texasin pikkukaupungissa nimeltä Virgil, jossa valmistaudutaan osavaltion 150-vuotisjuhliin. Toista pääosaa, vaimoa etsivää ujoa vanhaapoikaa näyttelee John Goodman.

Byrne sai idean elokuvaan keräämistään paikallislehtien jutuista, jotka kertoivat pikkukaupunkien erikoisista tapahtumista. Elokuvan rakenne on episodimainen ja dokumenttielokuvaa jäljittelevä ilman selvää jatkuvaa juonta.

## Rooleissa

## Vastaanotto
*True Stories* sai Independent Spirit Awards -ehdokkuudet parhaan esikoiselokuvan ja parhaan kuvauksen sarjoissa.

*Helsingin Sanomien* Pertti Avola kutsui elokuvaa kuivakkaalla huumorilla ryyditetyksi persoonalliseksi lisäksi Suomen videoelokuvatarjontaan. *[[Video-opas|Video-oppaassa]]* vuodelta 1994 Kati Sinisalo antoi elokuvalle neljä tähteä viidestä, mikä vastaa sanallista arviota ”erinomainen”.

## Lähteet
Aino Pulkkinen

**Aino Sofia Pulkkinen** (s. 2. helmikuuta 1998 Äänekoski) on suomalainen pikajuoksija. Pulkkinen edustaa Jyväskylän Kenttäurheilijoita ja häntä on valmentanut vuodesta 2017 alkaen Petteri Jouste. Vuoteen 2018 saakka hän edusti Äänekosken Urheilijoita ja ennen Joustetta hänen valmentajanaan toimi Ilpo Vesterinen.

Pulkkinen edusti Suomea alle 20-vuotiaiden Euroopan-mestaruuskilpailuissa vuosina 2015 ja 2017. Vuonna 2015 hän osallistui vain pikaviestiin, mutta 2017 hän eteni 200 metrin semifinaaleihin ja juoksi myös pitkässä viestissä jossa Suomi sijoittui seitsemänneksi. Münchenin EM-kilpailuissa 2022 hän karsiutui alkuerissä sekä 4&nbsp;×&nbsp;100 että 4&nbsp;×&nbsp;400 metrin viestissä. Budapestin MM-kilpailuissa 2023 Pulkkinen karsiutui 200 metrin alkuerissä ajalla 23,48. Rooman EM-kilpailuissa 2024 hän juoksi Suomen pitkän viestin joukkueessa, joka oli alkuerien kokonaistuloksissa kymmenes ajalla 3.26,51. Joukkueen aika oli paras suomalaisen naisjoukkueen juoksema sitten vuoden 1976. 200 metrillä hän karsiutui alkuerissä ajalla 23,44.

Vuoden 2018 Kalevan kisoissa hän voitti 400 metrillä Suomen mestaruuden ja sijoittui 200 metrillä toiseksi. Lahden Kalevan kisoissa 2023 Pulkkinen saavutti hopeaa 200 ja 400 metrillä. Vaasan Kalevan kisoissa 2024 hän sijoittui sekä 100 metrillä että 200 metrillä toiseksi. SM-hallikisoista hänellä on 60 metrillä hopeaa vuodelta 2019 sekä pronssia 2018, 2020 ja 2021. 200 metrillä hän on saavuttanut kultaa 2019, 2020, 2022 ja 2024, hopeaa 2023 sekä pronssia 2021, 400 metrillä hopeaa 2023 ja pronssia 2022 sekä viestissä kultaa 2019, 2020, 2021, 2022, 2023 ja 2024 ja 2026. Viestijuoksun SM-kilpailuissa hän on saavuttanut 4&nbsp;×&nbsp;100 metrin viestissä kultaa 2019, 2020 ja 2022 sekä hopeaa 2023, 2024 ja 2025, 4&nbsp;×&nbsp;400&nbsp;metrin viestissä kultaa 2019, 2023 ja 2025, hopeaa 2024 sekä pronssia 2020 ja 2022 sekä 4&nbsp;000&nbsp;metrin viestissä kultaa 2024 ja hopeaa 2023.

## Yksityiselämä
Pulkkinen on ollut vuodesta 2019 kihloissa keihäänheittäjä Jami Kinnusen kanssa.

## Lähteet
Hulda Potila

**Hulda Maria Potila**, vuoteen 1903 **Jaatinen**  (3. maaliskuuta 1894 Askainen – 7. heinäkuuta 1968 Helsinki) oli suomalainen tekstiilitaiteilija ja kudonnan opettaja.

Hulda Potilan vanhemmat olivat maanviljelijä Abdon Nikoferus ja Anna Potila. Hän valmistui kudonnan opettajaksi 1920, kävi Taideteollisen keskuskoulun  1924–1925 ja oli Suomen Käsityön Ystävien kutoja 1921–1923. Potila teki useita opintomatkoja Skandinaviaan, Pohjoismaihin ja Keski-Eurooppaan, Taideteollisen keskuskoulun tekstiiliosaston opettaja hänestä tuli 1928 ja oma näyttely hänellä oli 1932.  Potila oli Taideteollisen oppilaitoksen ammattiaineiden opettaja vuoteen 1949 ja sitten yliopettaja eläkkeelle jäämiseensä saakka vuoteen 1962. Hänen töitään oli esillä Pariisin maailmannäyttelyssä 1937, myös syntymäkuntansa Askaisten kirkkoon hän on suunnitellut tekstiilejä. Potila osallistui alansa järjestötoimintaan, hän oli muun muassa Ornamon jäsen ja Suomen taideteollisuusyhdistyksen johtokunnan jäsen ja Tekstiilitaiteilijat-yhdistyksen puheenjohtaja 1956–1964.

## Lähteet
Gernot Ymsén

**Gernot Ymsén** (o.s. **Kerschbaumer** )(s. 1983) on itävaltalainen suunnistaja. Hän saavutti suunnistuksen EM-kilpailuissa 2018 Sveitsin Ticinossa pitkän matkan pronssimitalin. MM-kilpailuissa hänen paras sijoituksensa on pitkän matkan kahdeksas sija Trentinon MM-kilpailuista 2014. Hän on seuratasolla edustanut Helsingin Suunnistajia ja vuodesta 2011 tanskalaista Pan-Kristianstadia.

## Lähteet
Vay

**Vay** on kunta läntisessä Ranskassa Loire-Atlantiquen departementissa Pays de la Loiren alueella. 

Kunnan nähtävyyksiä on lampi *étang de Clégreuc*. Lammella on havaittu yli 160 lintulajia sekä useita harvinaisia kasveja. Linnuista harvinaisimpia on kaulushaikara. Alun perin lampi on tehty myllyä varten. 

## Aiheesta muualla

## Lähteet
Tapaus Wilt

**Tapaus Wilt** (*Wilt*) on Michael Tuchnerin ohjaama brittiläinen rikoskomedia vuodelta 1989. Sen ovat käsikirjoittaneet Tom Sharpen romaanin pohjalta Andrew Marshall ja David Renwick. Pääosia näyttelevät television komediasarjoista tuttu parivaljakko Griff Rhys-Jones ja Mel Smith.

## Juoni
Kiltti collegen yhteiskuntaopin opettaja Henry Wilt (Rhys-Jones) on haluttomien opiskelijoidensa masentama ja kotona taistelulajeista ja juppielämästä innostuneen vaimonsa (Alison Steadman) tossun alla. Hän fantasioi vaimostaan eroon pääsemisestä, ja seksinukesta alkunsa saaneiden väärinkäsitysten vuoksi joutuu poliisin (Smith) epäilemäksi tämän murhasta.

## Rooleissa

## Vastaanotto
*Tapaus Wilt* julkaistiin Suomessa VHS-videona, ja MTV3-televisiokanava esitti sen elokuussa 1996. *Helsingin Sanomien* tv-sivulla Mikael Fränti kutsui elokuvaa tuolloin onnettomaksi ja tympeäksi farssiksi, joka hieman paranee loppupuolen kirkkokohtauksissa. *[[Video-opas|Video-oppaassa]]* vuodelta 1994 Esko Rautakorpi kuvailee *Tapaus Wiltiä* puisevaksi ja keskinkertaiseksi komediaksi, jonka pohjana oleva kirja on parempi. Hän antaa elokuvalle kaksi tähteä viidestä.

## Lähteet
Martti (Savukoski)

**Martti** on pieni Savukosken sivukylä Värriöjoen ja Kemijoen liittymäkohdassa. Kylän halki kulkee Korvatunturintie joka noudattelee Kemijokea sen latvoille Kemihaaraan saakka. Kylä on vanhastaan kauppapaikka liikenneyhteyksien takia, ja siellä on myös säilynyt joitakin vanhoja rakennuksia Lapin sodan aikaiselta hävitykseltä.  Martin itäpuolella sijaitsee Maltion luonnonpuisto. Martin pääelinkeinoja ovat poro- ja metsätalous. Kansanedustaja Markus Mustajärvi on kotoisin Martilta.

## Lähteet
Dennis Stock

**Dennis Stock** (24. heinäkuuta 1928 New York – 11. tammikuuta 2010 Sarasota)
 oli yhdysvaltalainen journalisti ja valokuvaaja. Hän käsikirjoitti, ohjasi ja tuotti elokuvia ja televisio-ohjelmia.  

Stock liittyi 17-vuotiaana Yhdysvaltain laivastoon. Vuonna 1947 hänestä tuli *[[Life (lehti)|Life]]*-lehden valokuvaajan Gjon Milin oppilas. Hän voitti ensimmäisen palkinnon *Lifen* nuorten valokuvaajien kilpailussa. Hän liittyi Magnum-kuvatoimistoon vuonna 1951.   

Stock kuvasi amerikkalaisuuden sisintä olemusta Hollywoodin tähtien kautta; heistä tunnetuimpana James Dean.   Vuosina 1957–1960 hän kuvasi kirjaansa *Jazz Street* muotokuvia jazz-muusikoista, mukaan lukien Louis Armstrong, Billie Holiday, Sidney Bechet, Gene Krupa ja Duke Ellington.  

Vuonna 1968 Stock perusti tuotantoyhtiön ja kuvasi useita dokumentteja. Hän tallensi Kalifornian hippien yrityksiä uudistaa yhteiskuntaa 1960-luvun lopulla. 1970- ja 1980-luvuilla hän kuvasi luonnon yksityiskohtia ja maisemia, 1990-luvulla kaupunkien modernia arkkitehtuuria. Myöhäisemmissä teoksissa hän keskittyi kukkien piirteiden tarkasteluun.   

Dennis Stock tuotti kirjan tai näyttelyn lähes joka vuosi 1950-luvulta alkaen. Hän piti näyttelyitä Ranskassa, Saksassa, Italiassa, Japanissa ja Yhdysvalloissa. Stockin valokuvia on useimpien huomattavien museoiden kokoelmissa.

Dennis Stockin ja James Deanin ystävyydestä kertova elämäkertaelokuva *Life* ilmestyi vuonna 2015. 

## Lähteet
### Viitteet
V1600

**V1600** on kilpa-autoluokka, jolla ajetaan muun muassa rallicrossia, rallia, rallisprinttiä ja rataa. Rallissa ja radalla ajetaan SM-sarjaa sekä V1600 Cup-mestaruudesta. Rallicrossin SM ja Sprint:n SM-sarjassa on V1600 kalustolle oma luokka. Perusidea on kehittää luokka jossa autot ovat tasaväkisiä ja kilpailukulut pysyvät maltillisina. Luokka on AKK-Motorsport ry:n alainen kilpa-autoluokka. 

V1600-luokan autot ovat 4-5 paikkaisia sarjatuotantoautoja, jotka ovat vuosimallia 2000 tai uudempia. Vain ahtamattomat 2-pyörävetoiset autot ovat sallittuja.

Auton moottorin kuutiotilavuus saa olla enintään 1600 cm. Moottori ja vaihteisto ovat osiltaan vakioita, mutta moottorinohjaus on vapaa. Iskunvaimennus ja jouset ovat pääosin vapaat, mutta enintään 1-säätöiset vaimentimet ovat sallittuja.

## Lähteet
Steubenville (Ohio)

**Steubenville** on kaupunki Jeffersonin piirikunnassa Ohion osavaltiossa Yhdysvalloissa. Steubenville on piirikunnan hallintokeskus. Sen väkiluku oli vuoden 2019 arvion mukaan 17&nbsp;753. Kaupungin väkiluku laski vuosina 2010–2019 4,9 prosenttia. Steubenville on saanut nimensä  Fort Steuben -linnoituksesta, joka aiemmin sijaitsi kaupungin paikalla.

Viihdelaulaja ja näyttelijä Dean Martin oli kotoisin Steubenvillestä.

## Lähteet

## Aiheesta muualla
Red Bull Air Race World Championship -kausi 2009

**Red Bull Air Race World Championship -kausi 2009** oli Red Bull Air Race World Championship -sarjan seitsemäs kausi. Kauden kuudesta kilpailusta ensimmäinen järjestettiin Abu Dhabissa 17.–18. huhtikuuta ja viimeinen Barcelonassa 3.–4. lokakuuta. Mestaruuden voitti brittiläinen Paul Bonhomme.

## Lentäjät ja lentokoneet

## Kilpailukalenteri

## Tulokset
Pisteet 11 parhaalle 12–10–9–8–7–6–5–4–3–2–1, yksi lisäpiste aika-ajon nopeimmalle.

## Lähteet
Formula 2 Belgian Grand Prix 2018

**Formula 2 Belgian Grand Prix 2018** oli Formula 2 -kauden 2018 yhdeksäs osakilpailu, joka ajettiin 25.–26. elokuuta Circuit de Spa-Francorchamps’n moottoriradalla Belgiassa.

## Muuta
* Nyck de Vriesin ensimmäinen paalupaikka.
* Roy Nissanyn ensimmäinen piste.
* Dorian Boccolaccin ensimmäinen kilpailu.

## Katso myös
* Belgian Grand Prix 2018
* GP3 Belgian Grand Prix 2018
* Porsche Supercup Belgian Grand Prix 2018
GP3 Belgian Grand Prix 2018

**GP3 Belgian Grand Prix 2018** oli GP3-kauden 2018 kuudes osakilpailu, joka ajettiin 25.–26. elokuuta Circuit de Spa-Francorchamps’n moottoriradalla Belgiassa.

## Muuta
* David Beckmannin ensimmäinen voitto ja paalupaikka.
* Richard Verschoorin ensimmäinen kilpailu ja pisteet.

## Katso myös
* Belgian Grand Prix 2018
* Formula 2 Belgian Grand Prix 2018
* Porsche Supercup Belgian Grand Prix 2018
Suurta pahaa

**Suurta pahaa** on Kariston vuonna 2004 julkaisema ja Seppo Jokisen kirjoittama jännitysromaani. Kirja on yhdeksäs osa komisario Koskisesta kertovassa sarjassa.

## Lähteet

## Aiheesta muualla
* Kirjasampo
Hotelli Marski

**Hotelli Marski** (nimi nykyisin **Marski by Scandic**) on Helsingissä Mannerheimintie 10:ssä sijaitseva vuonna 1962 avattu hotelli. Hotellin rakennutti Alkon omistama Oy Yhtyneet Ravintolat Ab ja yhdeksänkerroksisen nauhaikkunoin varustetun rakennuksen suunnitteli 1961 arkkitehti Einari Teräsvirta. Hotellin paikalla oli aiemmin vuonna 1877 valmistunut Nikolai Kiseleffin rakennuttama ja F. A. Sjöströmin suunnittelema asuintalo.

Hotelli Marski avattiin 1. helmikuuta 1962. Hotellissa oli tällöin 58 huonetta, jotka sijaitsivat talon kuudennessa ja seitsemännessä kerroksessa. Alemmissa kerroksissa oli ravintola, tavaratalo Otra, johon päästiin liukuportaita pitkin, ja Kansallis-Osake-Pankin konttoritiloja. Kahdeksas kerros oli vuokrattu öljy-yhtiö Shellille. Hotellihuoneiden määrä kasvoi 1970- ja 1990-luvuilla, kun hotelli laajeni korttelin muihin rakennuksiin. Hotellin ja ravintolan kalustuksen suunnittelijoihin kuului Ilmari Tapiovaara.

Hotelli Marski oli pitkään Suomen poliittisen eliitin tapaamispaikkana ja muun muassa presidentti Urho Kekkonen kuului vakiovieraisiin. Rakennuksessa sijaitsi 1980-luvulle saakka M-klubi, jonka tilaisuuksiin pääsivät vain klubin jäsenet. Lisäksi rakennuksessa toimi Helsingin Sanomalehtimiesyhdistyksen vuonna 1962 perustama Helsingin Kansainvälinen Lehdistöklubi eli ns. Pressiklubi.

Vuonna 2010 kiinteistön osti Valion eläkekassa Alkon eläkesäätiön ollessa myyjänä. Hotellissa oli tällöin 222 huonetta.  Hotelli remontointiin vuosina 2018–2019 ja avattiin uudelleen alkukesällä 2019. Remontin jälkeen hotellissa on yhteensä 363 huonetta. Huoneista 55 on kokonaan vailla ikkunoita.

## Lähteet

## Aiheesta muualla
*Scandic Marski-kotisivut
V8Thunder

**V8 Thunder** -luokassa ajetaan kolmella eri korimallilla: Chevrolet Camaro, Dodge Challenger tai Ford Mustang. Luokka on alun perin lähtöisin Ruotsista, nyt myös Suomessa, Norjassa ja Tanskassa. Toisin kuin muissa RATA-SM -luokissa, V8 Thunder Cupissa ajetaan euroista, vuonna 2016 luokassa oli 50 000 euron palkintopotti.

## V8 Thunder tekniset tiedot
Moottori on LS3CC ruiskumoottori, minimipaino kuljettajan kanssa 1215 Kg (2017 alkaen). Hevosvoimia moottoreissa on noin 450 hc

Vaihteisto:on G Force Dogtype 4 vaihteinen manuaalivaihteisto. Taka-akseli: Winters Fordin 9 " Quaife. Korimallit: Chevrolet Camaro, Ford Mustang, Dodge Challenger.

## Aiheesta muualla
*V8 Thunder ry
René Nyman

**René Israel Nyman** (21. marraskuuta 1916 Helsinki, Suomen suuriruhtinaskunta – 19. toukokuuta 1997 Helsinki) oli suomalainen kilpapurjehtija. Hän kilpaili neljissä kesäolympialaisissa.

Urheilu-urallaan muun muassa Hangö Segelföreningiä ja Helsingfors Segelklubbia edustanut Nyman kilpaili neljissä kesäolympialaissa. Berliinissä 1936 hän sijoittui yksikköjollissa kymmenenneksi, Lontoossa 1948 Star-luokassa parinsa Christian Ilmonin kanssa 12:nneksi ja Helsingissä 1952 19:nneksi ja Roomassa 1960 Louhi-luokassa yhdessä Lasse Dahlmanin ja Heinrich Schaarschmidtin kanssa 17:nneksi. Nyman voitti Pohjoismaiden mestaruuden 8-metristen veneluokassa vuonna 1940.

## Lähteet
* 
* René Nyman Bio, Stats, and Results Olympics at Sports-Reference.com 

### Viitteet
Christian Ilmoni

**Bror-Christian Ilmoni** (8. maaliskuuta 1918 Parainen – 27. tammikuuta 2008 Helsinki) oli suomalainen kilpapurjehtija.

Muun muassa Nyländska Jaktklubbenia edustanut Ilmoni sijoittui Star-luokassa parinsa René Nymanin kanssa Lontoon kesäolympialaisissa 1948 12:nneksi ja Helsingin kesäolympialaisissa 1952 19:nneksi. Berliinin kesäolympialaisissa 1936 hän oli varamies. Hän voitti Star-veneluokassa epävirallisia Suomen mestaruuksia.

Ilmoni toimi myös pujottelun parissa muun muassa Suomen pujottelumaajoukkueen johtajana. Hän toimi Suomen Hiihtoliiton alppilajivaliokunnan jäsenenä 16 vuotta joista kaksi puheenjohtajana.

Ammatiltaan Ilmoni oli pankinjohtaja. 1960-luvulla hän oli kamreerina Pohjoismaiden Yhdyspankin ulkomaanosastolla.

## Lähteet
* 
* Christian Ilmoni Bio, Stats, and Results Olympics at Sports-Reference.com 

### Viitteet
Olavi Talja

**Olavi Anselmi Talja** (20. maaliskuuta 1925 Jääski – 17. joulukuuta 1994 Lahti) oli suomalainen keskimatkojen juoksija.

Enson Kisailijoita ja Lahden Urheilijoita edustanut Talja sijoittui Lontoon kesäolympialaisissa 1948 Suomen joukkueessa 4×400 metrin viestijuoksussa neljänneksi. Hän kilpaili olympiatasolla Lontoossa myös 400 metrillä ja Helsingissä 1952 800 metrillä.

Taljan ennätys 400 metrillä oli vuonna 1948 juostu 49,5 sekuntia ja 800 metrillä vuonna 1950 juostu 1.52,6. Kalevan kisoissa Talja saavutti 400 metrillä hopeaa 1947 ja pronssia 1948 sekä 800 metrillä hopeaa 1949 ja 1950 sekä pronssia 1948. Hän kilpaili vuosina 1946–1952 kymmenessä maaottelussa.

Taljan isä Matti Talja (1900–1968) juoksi vuonna 1925 10&nbsp;000 metrillä SM-pronssia ja 25&nbsp;000 metrillä SM-hopeaa.

## Lähteet
* 
* Olavi Talja Bio, Stats, and Results Olympics at Sports-Reference.com 

### Viitteet
Meri Toppelius

**Jenny Maria (Meri) Toppelius** (9. heinäkuuta 1863 Hamina – 1896 Chicago) oli amerikansuomalainen pedagogi, joka esitteli Uno Cygnaeuksen 1860-luvulla kehittämän käsityönopetuksen (veisto, ruotsiksi *slöjd*, englanniksi sloyd) koulutusjärjestelmän Yhdysvalloissa.

Toppelius opiskeli Vera Hjeltin kasvatusopillisessa veistokoulussa ja toimi valmistuttuaan koulun opettajana. Vuonna 1890 Toppelius kutsuttiin Bostoniin esittelemään Slöjd-koulutusjärjestelmää. Bostonin lisäksi hän toimi mies- ja naispuolisten veistonopettajien kouluttajana Chicagossa.

## Lähteet
Pipin

**Pipin** -nimisiä henkilöitä ovat olleet:

* Pipin I (580–640), Austrasian * major domus* 623–629 ja 639–640
* Pipin II, *Pipin Heristalilainen* (640/650–714), Austrasian *major domus* 680–714, Neustrian ja Burgundin *major domus* 687–695
* Pipin Pieni, Pipin III (714–768), Austrasian *major domus* 741–751, Frankkien valtakunnan kuningas 751–768
* Pipin (n. 773–810), Italian kuningas 781–810
* Pipin I (797–838), Akvitanian kuningas 817–838
Richard Jensen (jalkapalloilija)

**Richard Olav Jensen** (s. 17. maaliskuuta 1996 Porvoo) on suomalainen jalkapalloilija, pelipaikaltaan keskuspuolustaja. Hän edustaa Tanskan Superliigassa pelavaa Vejleä, lainasopimuksella Skotlannin Valioliigan Aberdeenista.

## Seurajoukkueura
Juniorina Jensen ehti Suomessa edustaa FC Futuraa, FC Honkaa ja HJK:a ennen siirtoaan Alankomaihin FC Twenten akatemiaan. Twentessä Jensen ehti pelata 10 ottelua Eredivisiessä ennen siirtymistään heinäkuussa 2018 Roda JC:hen, joka pelaa Alankomaiden toiseksi korkeimmalla sarjatasolla Eerste divisiessä. Heinäkuussa 2022 Jensen teki yksivuotisen sopimuksen Górnik Zabrzen kanssa. Kaudella 2022–2023 Jensen pelasi 29 ottelua Ekstraklasassa, onnistuen kerran maalinteossa. Hän ehti pelata kauden 2023–2024 alussa viisi ottelua Górnik Zabrzessa, mutta siirtyi elokuussa Skotlannin Valioliigan Aberdeeniin kolmen vuoden sopimuksella.

Elokuussa 2024 Jensen siirtyi lainalle Tanskan Superliigan Vejleen.

## Maajoukkueura
Jensen on ollut vakiokasvo nuorten maajoukkueissa. A-maajoukkueeseen Jensen sai ensimmäisen kutsun alkuvuodesta 2022, mutta joutui jättämään leirin kesken loukkaantumisen vuoksi. Kesäkuussa 2022 Jensen sai debyyttinsä, kun hän oli avauskokoonpanossa Kansojen liigan kotivoitossa Montenegrosta.

## Muuta
Richardin veli, FC Augsburgissa pelaava Fredrik Jensen, on myös maajoukkuetason jalkapalloilija.

## Lähteet
Antti Törmänen (gon pelaaja)

**Antti Törmänen** (s. 28. kesäkuuta 1989 Oulu) on suomalainen gon pelaaja ja go-ammattilainen. Japanin go-liitto myönsi joulukuussa 2015 Törmäselle ammattilaisstatuksen ensimmäisenä länsimaalaisena 18 vuoteen.

## Lähteet
Seurojentalon tango

**Seurojentalon tango** on suomalainen televisioelokuva vuodelta 2003. Sen on käsikirjoittanut Riitta Nyqvist ja ohjannut Pekka Ruohoranta. Rooleissa nähdään muun muassa Rea Mauranen, Leena Uotila, Tarja Keinänen, Sinikka Sokka, Marja Packalen, Tarja-Tuulikki Tarsala, Kristiina Elstelä ja Marja-Leena Kouki.

## Lähteet
Bobi Sourander

**Bobi Sourander** (15. joulukuuta 1928 Kemi – 16. lokakuuta 2008 Tukholma ) oli suomenruotsalainen kirjailija ja toimittaja. Hän oli  *[[Dagens Nyheter]]* -lehden kirjeenvaihtaja latinalaisessa Amerikassa vuosina 1969–1974. 

Sourander raportoi Santiagosta vuoden 1973 Chilen vallankaappausta. Kuukauden päästä vallankaappauksesta hän oli vangittuna ja sijoitettuna Santiagon kansallisstadioniin, jossa oli lähes kaksi tuhatta poliittista vankia. Sourander vapautettiin kahden viikon jälkeen, mutta karkotettiin Chilestä.

Sourander debytoi rikoskirjailijana vuonna 1984, jolloin ilmestyi hänen poliittinen trillerinsä *Ett kilo diamanter*. Tätä seurasi viisi viisi teosta, joista viimeinen, *Förlorarna* (1995), käsitteli Olof Palmen murhaa. Useat hänen teoksistaan keskittyvät kolmannen maailman ongelmiin. Hänen vaimonsa oli Ewa ja hänellä oli kaksi lasta aikaisemmista avioliitoistaan.

## Teokset

* Ett kilo diamanter (1984) 
* En hjältes liv (1985) 
* Bara action räknas (1988) 
* Farväl Fidel (1990) 
* Vinnarna (1993) 
* Förlorarna (1995)

## Palkinnot ja tunnustukset

* Ruotsin Dekkariakatemian kirjallisuuspalkinto (paras esikoisteos): 1984
* Guldpennan 1986

## Lähteet
Streptotsosiini

**Streptotsosiini** eli **streptotsotosiini** (C8H15N3O7) on nitrosoureajohdannaisiin kuuluva orgaaninen yhdiste. Yhdistettä käytetään lääketieteessä eräiden haimasyöpätyyppien hoitamiseen.

## Ominaisuudet ja käyttö
Streptotsosiini on huoneenlämpötilassa väritöntä kiteistä ainetta. Yhdiste liukenee esimerkiksi veteen, etanoliin ja asetoniin. Yhdiste on optisesti aktiivinen ja sen kiertokyky vesiliuoksessa on +39. Streptotsosiinilla esiintyy mutarotaatiota. Streptotsosiini eristettiin ensimmäisen kerran *[[Streptomyces achromogenes]]*-bakteerikannasta vuonna 1965. Yhdisteellä havaittiin olevan antibakteerisia ominaisuuksia. Jatkotutkimuksissa yhdisteen havaittiin myös tappavan syöpäsoluja. Streptotsosiini alkyloi syöpäsolujen DNA:ta ja solut eivät pysty enää jakautumaan. Streptotsosiini kulkeutuu haiman Langerhansin saarekkeisiin ja sitä käytetään saarekesolukarsinooman hoidossa. Usein lisäksi käytetään fluorourasiilia. 

Streptotsosiinin aiheuttamia haittavaikutuksia ovat huonovointisuus sekä myrkyllisyys maksalle ja munuaisille. Streptotsosiini aiheuttaa diabetestä useille nisäkkäille esimerkiksi hiirille, koirille ja apinoille. Sitä käytetäänkin diabetestutkimuksissa aiheuttamaan koe-eläimille diabetestä. Ihmisillä vastaavaa vaikutusta ei ole varmasti todistettu, mutta aine voi vaikuttaa sokeriaineenvaihduntaan.

Streptotsosiinia valmistetaan bioteknisesti kasvattamalla *Streptomyces achromogenes*-bakteeria tai nitrosoimalla glukosamiinin ja metyyli-isosyanaatin reaktiotuotetta.

## Lähteet

## Aiheesta muualla

* Kyoto Encyclopedia of Genes and Genomes (KEGG): Streptozocin 
* The Comparative Toxicogenomics Database (CTD): Streptozocin
Fugas-luokka

**Fugas-luokka** oli Neuvostoliiton laivaston 1930- ja 1940-luvuilla valmistettujen miinanraivaajien muodostama alusluokka, joka voidaan jakaa neljään alaluokkaan eli projekteihin 3, 53, 53U ja 58. Luokkaan kuului yhteensä 44 alusta.

## Alukset

Vuonna 1930 hankittuun projekti 3:een kuului kahdeksan alusta, joissa oli 52 hengen miehistö. 

Vuonna 1933 hankittuun paranneltuun projekti 53:een kuului 10 alusta. Laajarunkoiseen projekti 53U:hun kuului 17 vuonna 1937 hankittua alusta. Projektin ilmatorjuntaa oli vahvistettu, jolloin miehistötarve nousi 66 henkeen. Viimeinen projekti 58 hankittiin myös vuonna 1937 ja siihen kuului seitsemän alusta. Niissä oli voimakkaammat moottorit ja paranneltu taistelukestävyys.

## Lähteet
*

### Viitteet
Tauno Lindgren

**Tauno Wilhelm Lindgren** (4. joulukuuta 1911 Kemi  &#x2013; 25. kesäkuuta 1991 Espoo) oli suomalainen pyöräilijä. Hän osallistui 1936 kesäolympialaisten maantieajoon. Hän voitti ensimmäiset Siuntion ajot vuonna 1935 sekä seuraavana vuonna 1936.

## Lähteet
Heinz Kessler

**Heinz Kessler** (26. tammikuuta 1920 – 2. toukokuuta 2017) oli itäsaksalainen kenraali ja Itä-Saksan puolustusministeri vuosina 1985–1989. Hän sai vuonna 1993 seitsemän ja puolen vuoden vankeustuomion annettuaan määräyksen, jonka vuoksi Saksojen rajalla ammuttiin 200 ihmistä.

## Lähteet
Ari-Pekka Lahti

**Ari-Pekka Lahti** (s. 1975) on suomalainen näytelmäkirjailija, dramaturgi ja teatteriohjaaja. Lahti on Ruska Ensemblen toinen taiteellinen johtaja. Lahti sai näyttämötaiteen valtionpalkinnon vuonna 2011.

## Lähteet
Luettelo Portugalin laivaston korveteista

**Luettelo Portugalin laivaston korveteista** sisältää Portugalin laivaston korvetit.

## Lähteet
*

### Viitteet
Luciano Liggio

**Luciano Liggio** (6. tammikuuta 1925 – 15. marraskuuta 1993) oli italialainen mafiapäällikkö. Hän oli avaintodistajana, kun italialaisten poliitikkojen ja mafian suhteita tutkittiin.

## Lähteet
Kotirauha (täsmennyssivu)

**Kotirauha** on:

* kotirauha, lainopillinen käsite
* ''Kotirauha'', Noora Männistön elokuva (1983) 
* *Kotirauha*, Marko Leinon romaani (2010)
* ''Kotirauha'', Aleksi Mäkelän ohjaama elokuva (2011)
Olli-Pekka Vainio

**Olli-Pekka Vainio** (s. 1976) on suomalainen teologi ja Helsingin yliopiston dogmatiikan professori. Hän on aiemmin työskennellyt dogmatiikan yliopistonlehtorina ja ekumeniikan dosenttina yliopiston teologisessa tiedekunnassa. Teologian tohtoriksi hän väitteli vuonna 2004 luterilaisen vanhurskauttamisopin kehityksestä. Hän on muun muassa uskonnonfilosofian sekä Martin Lutherin ja Søren Kierkegaardin ajattelun asiantuntija. 

Vainio on ollut vierailevana tutkijana Princetonin yliopistossa (2008, 2016–2017) ja Oxfordin yliopistossa (2011–2012). Princetonissa hän oli mukana Nasan rahoittamassa astrobiologian alaan kuuluvassa tutkimusprojektissa. Helsingin yliopiston dogmatiikan professori hänestä tuli vuonna 2023 Miikka Ruokasen eläköidyttyä.

## Teokset
* 
* 
* 
* 
* 
* 
* 
* 
* 
* 
* 
* 
* 

## Lähteet
Valtakunnallinen levänseuranta

**Valtakunnallinen levänseuranta** on Suomen ympäristökeskuksen, elinkeino-, liikenne- ja ympäristökeskusten ja kuntien, kaupunkien ja kuntien, ylläpitämä havainto-ohjelma ensisijaisesti sinilevälajien levinneisyyden kartoittamiseksi Suomessa. Ohjelmaan liittyy avoin kansailaishavainnointikin Suomen ympäristökeskuksen järvi- ja merihavaintojen esittämiseksi Järviwikissä, joka on laajennus myös Meriwikiksi. 

## Lähteet
Stella Hagelstam

**Stella Hagelstam** (s. 28. helmikuuta 1984 Sipoo, Suomi) on suomalainen kouluratsastaja. Hän edusti Suomea ratsastuksen MM-kisoissa 2014 ja 2022 ja kouluratsastuksen EM-kisoissa 2013 ja 2021.

Hagelstam on myös moninkertainen SM-mitalisti.

## Lähteet
HMS Bruray

**HMS Bruray** (viirinumero T236) oli Britannian kuninkaallisen laivaston Isles-luokan aseistettu sukellusveneidentorjuntatroolari.

## Valmistus

Alus tilattiin heinäkuussa 1941 Trawler Builder Cook Welton and Gammellilta Beverleystä, ja sen moottorin toimitti Holmes. Alus laskettiin vesille 16. toukokuuta 1942 ja otettiin palvelukseen 1. kesäkuuta.

## Palvelus
Alus lainattiin 8. lokakuuta 1943 Portugalin laivastolle, joka nimesi sen *NRP P1*:ksi. Alus palautettiin 2. heinäkuuta 1945 kuninkaalliselle laivastolle, joka siirsi sen reserviin. Alus myytiin 11. helmikuuta 1946 Portugalille, joka liitti sen laivastoonsa lokakuussa nimellä *NRP São Miguel* (runkonumero M). Aluksen runkonumeroksi vaihdettiin 1951 M403. Alus romutettiin Lissabonissa 1957.

## Lähteet
*
*

### Viitteet
HMS Eriskay

**HMS Eriskay** (viirinumero T217) oli Britannian kuninkaallisen laivaston Isles-luokan aseistettu sukellusveneidentorjuntatroolari.

## Valmistus

Alus tilattiin 17. toukokuuta 1941 Fleming and Fergusonilta Paisleystä. Alus laskettiin vesille 28. elokuuta 1942.

## Palvelus
Alus lainattiin 8. lokakuuta 1943 Portugalin laivastolle, joka nimesi sen *NRP P8*:ksi. Alus palautettiin 26. kesäkuuta 1945 kuninkaalliselle laivastolle, minkä jälkeen se osallistui Välimeren saattueiden suojaamiseen. Alus haaksirikkoutui 12. marraskuuta 1945 São Jorgen edustalla Azorien rannikolla.

## Lähteet
*
*

### Viitteet
HMS Hayling (T271)

**HMS Hayling** (viirinumero T271) oli Britannian kuninkaallisen laivaston Isles-luokan aseistettu sukellusveneidentorjuntatroolari.

## Valmistus

Alus tilattiin 1. tammikuuta 1942 Trawler Builder Cook Welton and Gammellilta Beverleystä, ja sen moottorin toimitti Holmes. Alus laskettiin vesille 17. elokuuta.

## Palvelus
Alus lainattiin lokakuussa 1943 Portugalin laivastolle, joka nimesi sen *NRP P3*:ksi. Alus palautettiin heinäkuussa 1945 kuninkaalliselle laivastolle. Alus myytiin 11. kesäkuuta 1946 Portugalille, joka liitti sen lokakuussa laivastoonsa nimellä *NRP Terceira* runkonumerolla T. Aluksen runkonumeroksi vaihdettiin 1951 M402 ja edelleen vuonna 1956 M393. Alus poistettiin palveluksesta 1957.

## Lähteet
*

### Viitteet
HMS Whalsay

**HMS Whalsay** (viirinumero T293) oli Britannian kuninkaallisen laivaston Isles-luokan aseistettu sukellusveneidentorjuntatroolari.

## Valmistus

Alus tilattiin Trawler Builder Cook Welton and Gammellilta Beverleystä, ja sen moottorin toimitti Holmes. Alus laskettiin vesille 4. huhtikuuta 1942.

## Palvelus
Alus lainattiin lokakuussa 1943 Portugalin laivastolle, joka nimesi sen *NRP P4*:ksi. Alus palautettiin kesäkuussa 1945 kuninkaalliselle laivastolle. Alus myytiin kesäkuussa 1946 Portugalille, joka liitti sen laivastoonsa lokakuussa nimellä *NRP Santa Maria* runkonumerolla MR. Aluksen runkonumeroksi vaihdettiin 1951 M404 ja edelleen vuonna 1956 M392. Alus poistettiin alusluettelosta 1971.

## Lähteet
*
*

### Viitteet
Joachim Mickwitz

**Joachim Mickwitz** (s. 1962) on suomalainen historioitsija ja lehtori Åbo Akademissa. Hän julkaisi vuonna 1995 väitöskirjansa *Folkbildning, företag, propaganda: den finska icke-fiktiva filmen på det fält där nationellt symbolgods skapades under mellankrigstiden.* Sittemmin hän on julkaissut kir*jat Itärajan vartijat 4* yhdessä Jyrki Paaskosken kanssa vuonna 2004 ja *Finskt krig – svenskt arv* -teoksen Tom Gullbergin ja Nils Erik Forsgårdin kanssa vuonna 2008. Julia Dahlbergin kanssa Mickwitz on tehnyt Donnerin suvusta kertovan historiateoksen *Havet, handeln och nationen* (2014) Mickwitz on myös julkaissut useita artikkeleita Itämeren alueen verkostoista 1700-luvulla. 

Mickwitz sai Svenska litteratursällskapet -palkinnon vuonna 1996.

## Lähteet
Asemanseudun koulu (Mellilä)

**Asemanseudun koulu** on peruskoulun 1–6 luokkien koulu Mellilässä Loimaalla. Koulu sijaitsee Mellilän asemaseudun taajamassa. Koulu on perustettu vuonna 1923 ja sen nykyiset rakennukset ovat vuosilta 1926 ja 1957. Koulun yhteydessä on liikuntahalli, joka on rakennettu vuonna 1983 ja päiväkoti, joka aloitti toimintansa vuonna 2012.

## Lähteet
Jäälevät

**Jäälevät** ovat merivedestä tai makeasta vedestä muodostuneessa jäässä eläviä leviä. Valtamerten napa-alueilla jäälevillä on merkittävä rooli biomin primaarituotannossa. Levien kukkimisen ajoittumisen ajoittuminen on erityisen tärkeää ravintoketjun trofiatason ylläpitämisessä silloin kun luonnonvalo on vähäistä ja jäätä on runsaasti. Jäälevät elävät yleensä jään alapinnalla, mutta ne voivat elää myös jään sisään muodostuneissa suolaliuoksissa, sulamisvesissä sekä jään pinnalla. 

Makean veden jäälevät poikkeavat merkittävästi suolaisesta merivedestä muodostuneessa jäässä elävistä levistä. Makean veden jäälevät usein muuttavat jään väriä ja vaikuttavat jään heijastavuuteen.  

## Aiheesta muualla
*
Pappisten lava

**Pappisten lava** on tanssilava Loimaalla. Lava sijaitsee Pappistenjärven rannalla Loimaan Pappisten kylässä ja sitä ylläpitää loimaalainen Niinijoenseudun kyläyhdistys. Lavan lattiapinta-ala on 250 m² ja rakennus on pohjaltaan 17-kulmion muotoinen. Pappisten lava on valittu vuoden huvijärjestäjäksi vuonna 2011 ja Suomen kauneimmaksi kesälavaksi vuonna 2016.

## Lähteet

## Aiheesta muualla
* Pappisten lava
Michaíl Stasinópoulos

**Michaíl Stasinópoulos** (, 27. heinäkuuta 1903 Kalamáta, Kreikka – 31. lokakuuta 2002 Ateena, Kreikka) oli kreikkalainen poliitikko, joka toimi Kreikan presidenttinä 18. joulukuuta 1974 – 19. heinäkuuta 1975.

## Elämä ja ura

Stasinópoulos syntyi Kalamátassa Peloponnesoksella vuonna 1903. Hän opiskeli oikeustiedettä Ateenan yliopistossa, ja väitteli tohtoriksi vuonna 1934. Stasinópoulos toimi Ateenan yliopiston hallinto-oikeuden apulaisprofessorina vuodesta 1937 ja Panteion-yliopiston professorina vuodesta 1943. Hän toimi myös viimeksi mainitun yliopiston rehtorina vuosina 1951–1958. Vuosina 1951–1953 Stasinópoulos toimi Kreikan yleisradioyhtiö Ellinikí Radiofonía Tileórasin (ERT) puheenjohtajana.

Politiikassa Stasinópoulos toimi Uusi demokratia -puolueessa. Hän toimi ministerinä Dimítrios Kiousópouloksen hallituksessa vuonna 1952 sekä Konstantínos Georgakópouloksen hallituksessa vuonna 1958. Stasinópoulos valittiin Kreikan parlamenttiin vuoden 1974 parlamenttivaaleissa. Kun Kreikasta tuli tasavalta sotilasjuntan kauden ja vuoden 1974 kansanäänestyksen jälkeen, parlamentti valitsi Stasinópouloksen väliaikaiseksi presidentiksi ajalle 18. joulukuuta 1974 – 19. heinäkuuta 1975, kunnes uusi valtiomuoto saatiin valmiiksi.

Stasinópoulos julkaisi useita tieteellisiä artikkeleita sekä kirjallisia teoksia, mukaan lukien ranskankielisen runouden ja proosan käännöksiä. Hänet valittiin Ateenan akatemiaan vuonna 1968. Stasinópoulosta ehdotettiin Nobelin rauhanpalkinnon saajaksi vuosina 1969 ja 1970.
 
## Lähteet
Faxonius immunis

**Faxonius immunis** on Pohjois-Amerikasta kotoisin oleva rapulaji, joka esiintyy vieraslajina Saksassa, Reinin yläjuoksulla. Lajia ei ole toistaiseksi havaittu Suomessa.

*Faxonius immunis* kasvaa 4–9 senttiä pitkäksi. Se on väriltään harmaanvihreä. Saksien kärjissä on oranssia. Koiraat vivahtavat yleensä hiukan violettiin, ja ovat hiukan naaraita suurempia.

Tämä rapulaji pystyy kulkemaan myös kuivalla maalla etenkin sadesäällä, ja näin siirtymään lammikosta toiseen.

## Lähteet
Panu Tuomikko

**Panu Pellervo Tuomikko** (s. 7. elokuuta 1977 Ristiina) on suomalainen näyttelijä.

Tuomikko valmistui nuoriso-ohjaajaksi ennen siirtymistään teatteri- ja elokuva-alalle. Hän toimi vuonna 2013 julkaistun koululaisille suunnatun Kaikki kuvaa -elokuvakasvatussivuston juontajana. Tuomikko on opiskellut muun muassa Jamilahden ja Voionmaan kansanopistoissa, sekä suorittanut teatteritieteiden ja elokuvatutkimuksen opintoja Helsingin yliopistossa. Opiskeluaikanaan hän oli Ilves-Teatterin jäsen sekä näytteli Metropolia Ammattikorkeakoulun tuotannoissa.

Vuodet 2007–2009 Tuomikko toimi näyttelijänä Petroskoin Kansallisessa teatterissa Venäjällä näytellen suomen, venäjän sekä karjalan kielellä. Hän teki siellä muun muassa *Biarmia*-musikaalin pääroolin. Viimeksi Tuomikko nähtiin teatterilavalla talvella 2016, jolloin hän esiintyi tuottamassaan ja itse kirjoittamassaan *Selfie*-monologissa Kansallisteatterin Lavaklubilla. Nykyään Tuomikko on mukana Businessteatteri-ryhmässä, joka palvelee liike-elämän toimijoita ja työyhteisöjä teatterin keinoin.

Tuomikko on näytellyt elokuvissa sekä TV-sarjoissa. Hän on tehnyt noin 20 lyhytelokuvan pääosaa ja ensimmäinen kokoillan elokuvan pääosadebyytti tapahtui vuonna 2019 Arttu Haglundin elokuvassa *[[Poissa]]*. Näyttelemisen lisäksi Tuomikko on muun muassa kirjoittanut ja ohjannut kaksi lyhytelokuvaa, lukee äänikirjoja, pitää elokuvatyöpajoja lapsille sekä opettaa kamerakynän pedagogiikkaa.

## Valikoitu filmografia

### Elokuvat

### Televisiosarjat

## Aiheesta muualla
* Panu Tuomikko Internet Movie Databasessa (IMDb.com) englanniksi
* Panu Tuomikko Kaikki kuvaa -sivustolla
* Panu Tuomikko Businessteatterissa
Hevonlinna

**Hevonlinna** on harjumuodostuma ja ulkoilualue Tl Koskella Varsinais-Suomessa. 

## Luonto
Hevonlinnan harju on osa Säkylän–Mellilän harjujaksoa mutta on pinnanmuotona pikemminkin reunamuodostuma. Siihen liittyy kaksi suppakuoppaa, joista toiseen muodostunut laskujoeton harjujärvi Hevonlinnanjärvi. Reunamuodostuman pohjoinen eli jäätikön puoleinen reuna on jyrkkä ja sen alla on noin sadan metrin pituinen lähdealue. Harjun rinteessä erottuu rantaterasseja ja rantakivikkoja. Harjulla on ollut merkitystä sekä opetus- että ulkoilukohteena, pohjavesialueena että soranottoalueena.   

## Kulttuuriympäristö
Harjua on sen nimen perusteella arveltu myös rajavarustukseksi maakuntien rajalla ja harjua pitkin kulkee valtakunnallisesti merkittäväksi rakennetuksi kulttuuriympäristöksi määritelty historiallinen Huovintie, joka Koskella ja Mellilässä on edelleen käytössä pääosin sorapintaisena osaksi yleisenä ja osaksi yksityisenä tienä. Harjulla sijaitseva Hevonlinnanotsa on Varsinais-Suomen ja Satakunnan historiallisten maakuntien rajapaikka ja 2010-luvulla rajapaikkana Tl Kosken kunnan ja Loimaan kaupungin, aiemmin Mellilän kunnan välillä.

## Ulkoilualue
Tl Kosken kunnalla on harjulla ulkoilukeskus, johon liittyvällä ulkoilualuella on muun muassa ulkoiluratoja, näkötorni, laavu ja frisbeegolf-rata.

## Lähteet
*

### Viitteet

## Aiheesta muualla

*Retkipaikka
Hehet

**Hehet** tai **Hauhet** oli muinaisessa Egyptissä ikuisuuden ja äärettömyyden feminiininen henkilöitymä sekä Hehin puoliso. Heh ja Hehet luettiin Hermopoliissa palvottuihin alkujumalten kahdeksikkoon, ogdoadiin.

## Lähteet
*Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Redon

**Redon** on kunta läntisessä Ranskassa Ille-et-Vilainen departementissa Bretagnen alueella.

Redon sijaitsee Oust ja Vilaine -jokien yhtymäkohdassa. Lisäksi sitä halkoo Nantes-Brest kanava. Hyvien vesiyhteyksien ansiosta se onkin ollut huomattava satamakaupunki. Kukoistuskauttaan satama eli 1600-luvulla. Tuosta ajasta on yhä muistuttamassa kauppiaiden rakentamia asuntoja, kuten *Manoir du Mail* ja *Hôtel de Richelieu*.


Tiedosto:Port_redon.JPG|Redonin satama
Tiedosto:Façade_sud_du_corps_principal_du_manoir_du_Mail_(Redon,_Ille-et-Vilaine,_France).jpg|Manoir du Mail
Tiedosto:Redon_Hôtel_de_Richelieu.jpg|Hôtel de Richelieu


## Aiheesta muualla

## Lähteet
Disney+

**Disney+** (tai **Disney Plus**) on yhdysvaltalainen suoratoistopalvelu, joka tarjoaa elokuvia ja televisiosarjoja suoratoistona vastaanottajille.

## Historia
Palvelu julkistettiin elokuussa 2017 ja se avattiin 12. marraskuuta 2019 Yhdysvalloissa, Kanadassa ja Alankomaissa sekä 19. marraskuuta 2019 Australiassa ja Uudessa-Seelannissa. Itävallassa, Saksassa, Irlannissa, Italiassa, Espanjassa, Sveitsissä, Isossa-Britanniassa. Palvelu avattiin 24. maaliskuuta 2020 ja Ranskassa 7. huhtikuuta 2020. Belgiassa, Luxemburgissa, Portugalissa ja Pohjoismaissa palvelu avattiin 15. syyskuuta 2020. Palvelulle on povattu sen sisällöstä johtuvaa menestystä, sillä Disney omistaa lukuisten omien lapsille suunnattujen hahmojensa ja nimikkeiden lisäksi Marvel Studiosin kautta Marvel-supersankarien ja Lucasfilmin kautta *[[Tähtien sota|Tähtien sodan]]* oikeudet sekä 21st Century Foxin entisistä omistuksista *[[National Geographic (televisiokanava)|National Geographic]]in* dokumentit ja myöhemmin myös 20th Century Studiosin elokuvat.

The Walt Disney Company osti heinäkuussa 2016 kolmanneksen BAMTechin osakkeista miljardilla dollarilla. 8. elokuuta 2017 Disney julkisti nostavansa osakkuutensa yhtiöstä 75 prosenttiin 1,58 miljardilla dollarilla ja aikovansa perustaa BAMTechin teknologiaan perustuvan oman suoratoistopalvelun, kun Disneyn sopimus Netflixin kanssa päättyi vuonna 2019. Disney Streaming Services LLC perustettiin maaliskuussa 2018 ja siirrettiin BAMTechin ja ESPN+:n ohella uuden Walt Disney Direct-to-Consumer & Internationalin omistukseen. Lokakuussa 2020 Walt Disney Direct-to-Consumer & International lakkautettiin ja tilalle perustettiin Disney Media and Entertainment Distribution, jonka vastuulle Disney+ siirrettiin.

23. helmikuuta 2021 Kanadassa, Euroopassa, Australiassa, Uudessa-Seelannissa ja Singaporessa Disney+:aan lisättiin uusi brändätty osio nimeltä **Star**, joka sisältää ABC Signature Studiosin, 20th Televisionin, FX:n, Freeformin, 20th Century Studiosin, Searchlight Picturesin, Touchstone Picturesin sekä Hollywood Picturesin sisältöä. Se tullaan julkaisemaan myöhemmin samana vuonna muuallekin päin maailmaa, paitsi Yhdysvaltoihin, joissa suurin osa Stariin lisätystä sisällöstä on katsottavissa Hulun kautta. Latinalaiseen Amerikkaan Starin sisältö sen sijaan julkaistiin kesäkuussa 2021 erillisenä palveluna nimeltä **Star+**. Star-brändistä luovuttiin lopulta 8. lokakuuta 2025, ja se uudelleenbrändättiin Huluksi.

## Sisältö
### Alkuperäiselokuvat ja -sarjat
#### Elokuvat

#### Televisiosarjat ja lyhytelokuvasarjat

## Huomioita

## Lähteet
Alberto Cavalcanti

**Alberto de Almeida Cavalcanti** (6. helmikuuta 1897 Rio de Janeiro, Brasilia – 23. elokuuta 1982 Pariisi, Ranska) oli brasiliaissyntyinen elokuvaohjaaja, joka teki 50-vuotisen uransa aikana elokuvia ensin Ranskassa, sitten Britanniassa ja 1950-luvulta 1970-luvulle myös Brasiliassa, Itävallassa ja Israelissa. Hänen elokuviinsa kuuluu muun muassa Hella Wuolijoen ja Bertolt Brechtin näytelmään pohjautuva itävaltalais-itäsaksalainen musiikkielokuva *Herr Puntila und sein Knecht Matti* (1960), johon musiikin teki Hanns Eisler.

## Elämä ja ura
Alberto Cavalcanti syntyi Rio de Janeirossa yläluokkaiseen perheeseen tunnetun matemaatikon pojaksi. Hän ehti opiskella oikeustiedettä Rion yliopistossa, kunnes lähti jo 15-vuotiaana Eurooppaan opiskelemaan arkkitehtuuria Sveitsin Genevessä. Sieltä hän muutti Pariisiin ja aloitti elokuvauransa mykkäelokuvien lavastajana 1920-luvulla. Hän kuului Marcel l’Herbierin ja Louis Dellucin avantgarde-ryhmään ja sai pian myös ohjaustehtäviä ja pääsi ensimmäisten joukossa tutustumaan äänielokuvien tekoon. Hänen uraauurtavan ”kaupunkisinfoniansa” *[[Vain tunnit]]* (Rien que les heures, 1926) sanotaan vaikuttaneen neuvostoliittolaisen Dziga Vertovin kuuluisaan dokumenttiin *[[Mies ja elokuvakamera]]* (1929).

Vuonna 1934 Britannian postilaitoksen filmiosaston (GPO Film Unit) päällikkö ja brittiläisen dokumenttielokuvan pioneeriksi kutsuttu John Grierson kutsui Cavalcantin Lontooseen työskentelemään ja kouluttamaan hänen henkilökuntaansa äänielokuvien tuottamisessa. Hän oli mukana Griersonin tuotannoissa milloin käsikirjoittajana, milloin lavastajana, äänittäjänä, leikkaajana tai tuottajana. Kun Grierson siirtyi Kanadaan vuonna 1937, Cavalcantista tuli GPO Film Unitin johtaja hänen tilalleen.

Vuonna 1940 Cavalcanti siirtyi Lontoon Ealing-studioille ja työskenteli näytelmäelokuvien parissa ohjaajana ja tuottajana kuusi vuotta läpi toisen maailmansodan vuosien. Ealingin johtohahmo Michael Balcon nimesi myöhemmin Cavalcantin tärkeimmäksi työtoverikseen Ealing-studion menestyksessä 1940-luvulla. Cavalcantin tunnetuimpia Ealing-ohjauksia ovat *Champagne Charlie* (1944) ja *Nicholas Nickleby* (1947). 1940-luvun lopulla hän teki vielä kolme elokuvaa muille brittistudioille, kunnes palasi vuonna 1950 takaisin synnyinmaahansa Brasiliaan elokuvastudio Companhia Cinematográfica Vera Cruzin johtotehtäviin. Pian hän kuitenkin palasi Eurooppaan ja työskenteli monenmaalaisissa elokuvatuotannoissa 1970-luvun puoleenväliin asti. Hän kuoli 85-vuotiaana Pariisissa vuonna 1982.

## Elokuvaohjauksia
Lähde: Elonet
* Majatalo (*The Halfway House*, Britannia, 1943, ohjaus yhdessä Basil Deardenin kanssa)
* Champagne Charlie (Britannia, 1944)
* Kuolema saapuu yöllä (*Dead of Night*, episodielokuva, useita ohjaajia, 1945)
* Nicholas Nickelby (*The Life and Adventures of Nicholas Nickleby*, Britannia 1947)
* Tekivät minusta rikollisen (*They Made Me a Fugitive*, Britannia 1947)
* Seikkaileva lurjus (*The First Gentleman*, Britannia 1948)
* For Them That Trespass (Britannia 1949)
* Simão o caolho (Brasilia 1952)
* Herr Puntila und sein Knecht Matti (Itävalta, Itä-Saksa, 1960)

## Lähteet

## Aiheesta muualla
*